Didysis Morskojės ežeras
Didysis Morskojės ežeras (rus. Большое Морское озеро), Majnyčin Ankavatanas (čiukč. Майнычин-Анкаватан) – ežeras Rusijoje, šiaurės rytų Jakutijoje (Žemutinės Kolymos ulusas), Kolymos žemumos šiauriniame pakraštyje. Krantai žemi, mažai raižyti. Iš ežero išteka Ankavamo upė (Didžiosios Čiukočios intakas), netoli telkšo Mažasis Morskojės ežeras (58,2 km²). Didysis Morskojės ežeras laikosi užšalęs nuo rugsėjo pabaigos iki birželio.